Na osnovu članova 26, 27, i 28. Statuta Javnog preduzeća za upravljanje, zaštitu i održavanje objekata Grada Sarajevo i obavljanje komunalnih i drugih djelatanosti od javnog interesa Grada Sarajeva “ SARAJEVO” društvo sa ograničenom odgovornošću ( JP Sarajevo d.o.o.) a na osnovu Odluke komisije broj: SP-OD-07-03/17 od 27.07.2017.godine objavljuje

**PONIŠTENJE JAVNOG KONKURSA**

Poništava se javni konkurs za izbor i imenovanje predsjednika i članova Nadzornog odbora u JP Sarajevo d.o.o objavljen u dnevnim novinama „Dnevni avaz“ 28.04.2017.godine,

i ponovno objavljuje:

**JAVNI KONKURS**

**za izbor i imenovanje predsjednika i dva (2) člana nadzornog odbora**

**J.P. “SARAJEVO” d.o.o.**

**I Predmet Javnog konkursa**

Objavljuje se Javni konkurs za izbor i imenovanje predsjednika i dva (2) člana Nadzornog odbora Javnog preduzeća Sarajevo d.o.o. Sarajevo

**II. Opis pozicije**

Nadzorni odbor nadležan je da:

* Nadzire poslovanje Preduzeća,
* Odobrava pojedinaćne odluke strateškog karaktera
* Usvaja Izvještaj uprave o poslovanju Preduzeća po polugodišnjem i godišnjem obračunu sa bilansom stanja i bilansom uspjeha i izvještajem revizije
* Podnosi skupštini godišnji izvještaj o poslovanju Preduzeća koji obavezno uključuje finanijski izvještaj i izvještaj revizora, nadzornog odbora i odbora za reviziju,
* Daje mišljenje Skupštini preduzeća o prijedlogu uprave za raspodjelu dobiti
* Predlaže način pokrića gubitka
* Odobrava kupovinu, prodaju, zamjenu, uzimanje lizinga i kredita i druge transakcije imovinom, direktno ili posredstvom supsidijarnih društava u toku poslovne godine u obimu od 15% do 33% knjigovodstvene vrijednosti ukupne imovine Preduzeća po bilansu stanja na kraju predhodne godine
* Predlaže skupštini kupovinu,prodaju,zamjenu uzimanje lizinga i kredita i sruge transakcije imovinom,direktno ili posredstvom supsidijarnih društava u toku poslovne godine u obimi večem od 33% knjigovodstvene vrijednosti ukupne imovine Preduzeća po bilansu stanja na kraju predhodne godine,
* Priprema i predlaže Etički kodeks i druge akte koje usvaja Skupština Preduzeća,
* Donosi poslovnik o radu Nadzornog odbora
* Vrši izbor kandidata Odbora za reviziju i podnosi prijedlog za njegovo imenovanje Skupštini preduzeća
* Razmatra provedbeni propis za postupak nabavke i nadzire njegovo provođenje
* Imenuje i razrješava upravu-direktora Preduzeća,
* Daje upute direktoru za provođenje preporuka, mjera i aktivnosti u vezi sa uočenim nepravinostima
* Izvršava dužnosti iz člana 19. Zakona o javnim preduzećima u Federaciji Bosne i Hercegovine
* Daje pisano ovlaštenje za aktivnosti koje su ograničene na osnovu člana 42. Zakona o javnim preduzećima u Federaciji Bosne i Hercegovine
* Drugim pitanjima bitnim za poslovanje Preduzeća

**III. Mandat**

Predsjednika i članove Nadzornog odbora imenuje Skupština preduzeća na period od 4 (četiri) godine sa mogućnošću ponovnog izbora više puta bez ograničenja, s tim da dvije godine od dana imenovanja Skupština preduzeća glasa o povjerenju predsjedniku i članovima Nadzornog odbora.

Skupština preduzeća u Odluci o imenovanju predsjednika i članova Nadzornog odbora utvrđuje iznos i način isplate naknada za rad u Nadzornom odboru Preduzeća.

**IV. Uslovi za izbor i imenovanje na poziciju predsjednik i članovi Nadzornog odbora**

Kandidati za imenovanje za predsjednika i člana Nadzornog odbora moraju ispunjavati opće i posebne uslove

Opći uslovi za imenovanje:

1. Da su stariji od 18 godina a mlađi od 65 godina na dan imenovanja,
2. Da su državljanin BiH i da imaju prebivalište u BIH,
3. Da nisu otpušteni iz državne službe kao rezultat disciplinske mjere na bilo kojem nivou u Bosni i Hercegovini (bilo na nivou države ili entiteta) u periodu od 3 godine prije dana objavljivanja konkursa,
4. Da se na njih ne odnosi član IX. 1. Ustava Bosne i Hercegovine,
5. Da nisu osuđivani za krivično djelo i za prekršaj nespojiv sa dužnošću u Nadzornom odboru, pet godina od dana pravosnažnosti presude, isključujući vrijeme zatvorske kazne,
6. Da nisu lica kojima je presudom suda zabranjeno obavljanje aktivnosti u nadležnosti Nadzornog odbora ,
7. Da nisu izabrani zvaničnici, nosioci izvršnih funkcija ili savjetnici u smislu Zakona o sukobu interesa u organima vlasti Federacije Bosne i Hercegovine,
8. Da nisu članovi Uprave ili Odbora za reviziju JP „SARAJEVO“ d.o.o., niti da imaju direktni ili indirektni finansijski interes u JP „SARAJEVO“ d.o.o.

**Posebni uslovi za imenovanje:**

* univerzitetska diploma VII stepena stručne spreme, odnosno visoko obrazovanje prvog ili drugog ili trečeg ciklusa Bolonjskog sistema studiranja iz ekonomski,tehnički, pravni, društveni ili prirodni nauka
* najmanje tri godine radnog staža u struci nakom sticanja univerzitetske diplome, odnosno visokog obrazovanja

**V. Potrebni dokumenti**

Kandidati su dužni uz prijavu priložiti i dokaze o ispunjenju općih i posebnih uslova u originalu ili ovjerene fotokopije, ne starije od tri mjeseca i to:

1. Kraću biografiju, adresu i kontakt telefon,
2. Uvjerenje o državljanstvu (ne starije od šest mejseci)
3. Izvod iz matične knjige rođenih,
4. Izjavu pred nadležnim organom uprave o ispunjavanju uslova pod tačkom c., d., g., i h,
5. Uvjerenje da nije osuđivan za krivična djelo i za prekršaj nespojiv sa dužnošću u Nadzornom odboru, pet godina od dana pravosnažnosti presude, isključujući vrijeme zatvorske kazne ( izdaje nadležni MUP ),
6. Uvjerenje da nije lice kojem je presudom suda zabranjeno obavljanje aktivnosti u nadležnosti Nadzornog odbora- Uvjerenje o nekažnjavanju ( izdaje nadležni sud )
7. Diploma o stručnoj spremi,
8. Uvjerenje PIO/MIO FBIH o radnom stažu

**Napomena:** Dokumentacija koja se dostavlja neće se vraćati kandidatima koji su se prijavili na Javni konkurs.

**VI. Ostale napomene**

Kandidati koji ispunjavaju opće i posebne uslove biće pozvani na intervju.

Konkurs za podnošenje prijava ostaje otvoren 30 (trideset) dana od dana njegovog objavljivanja u dnevnom listu .

Prijave sa traženom dokumentacijom podnose se lično ili poštom preporučeno, na adresu: Brodac 1 (Vijećnica) , 71 000 Sarajevo, Bosna i Hercegovina

"Prijava na Javni konkurs za izbor i imenovanje predsjednika i dva člana Nadzornog odbora u JP "SARAJEVO" d.o.o. Sarajevo" – ne otvaraj.

Neblagovremene i nepotpune prijave neće se uzeti u razmatranje

Predsjednik skupštine

Sanjin Smajlović dipl.iur.s.r